**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Polgármesteri Hivatal**

**Az ülés időpontja:** 2015. március 18. (szerda 8 óra)

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, dr. Németh Zsanett aljegyző, dr. Halmosi-Rokaj Odett osztályvezető

**Megjelentek:** Bánóczi Margit elnök, Tegzes Endre, Gerely Gábor, dr. Lovas András, dr. Borók György, Kiszelné Mohos Katalin polgármester, Papp István jegyző, dr. Németh Zsanett aljegyző, dr. Halmosi-Rokaj Odett osztályvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen (továbbiakban ÜB) a jelenlévők száma 5 fő, tehát a bizottság határozatképes.

Szavazásra teszem fel a napirendi pontokat, aki elfogadja a napirendet, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**4/2015. (III. 18.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2015. március 18-i ülésén az alábbi napirendeket tárgyalja.

1. **A Nagykovácsi Polgármesteri Hivatal Szervezeti és Működési Szabályzata**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-28/2015** | **ÜB** |

1. **Beszámoló a Polgármesteri Hivatal 2014. évi tevékenységéről**

Előterjesztő: Papp István jegyző

|  |  |
| --- | --- |
| **E-34/2015** | **ÜB** |

1. **Az Ügyrendi, összeférhetetlenségi, jogi és külső kapcsolatok bizottság ügyrendjének elfogadása**

Előterjesztő: Bánóczi Margit elnök

Előadó: dr. Németh Zsanett aljegyző

1. **Egyebek**

**1. napirendi pont:**

**A Nagykovácsi Polgármesteri Hivatal Szervezeti és Működési Szabályzata**

**Bánóczi Margit elnök**: A napirendi ponttal kapcsolatosan írásbeli észrevétel nem érkezett. Átadom a szót az előadónak.

**Papp István jegyző:** *Röviden ismertette a napirendi ponthoz kapcsolódó előterjesztést.*

**Bánóczi Margit elnök**: Köszönöm szépen. Kérdés felvetés, van-e? Nincs. Aki elfogadásra javasolja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**5/2015. (III. 18.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek a Nagykovácsi Polgármesteri Hivatal Szervezeti és Működési Szabályzatát a határozati javaslat melléklete szerint.

**Határidő:** azonnal

**Felelős**: ÜB elnöke

**2. napirendi pont:**

**Beszámoló a Polgármesteri Hivatal 2014. évi tevékenységéről**

**Bánóczi Margit elnök**: Ismét kérem az előadót, hogy ismertesse az előterjesztést.

**Papp István jegyző:** *Röviden ismertette a napirendi ponthoz kapcsolódó előterjesztést.*

**Dr. Lovas András:** Tudomásom szerint a tavalyi évben több, szervezetfejlesztésre irányuló projekt is zajlott. Azt szeretném kérdezni, hogy ez milyen hatással volt a hivatal életére.

**Papp István jegyző:** A lezajlott ÁROP és TÁMOP projektek kisebb eredményeket hoztak a hivatal számára, azonban kézzelfogható változás nem történt, a célját tulajdonképpen nem érte el. A hivatal működésében lényeges változás nem érzékelhető.

**Bánóczi Margit elnök**: Szeretném megragadni az alkalmat, és szeretném megköszönni a volt, és a jelenlegi képviselők nevében is a hivatal dolgozóinak a munkáját.

**Gerely Gábor:** A folyamatban lévő adóügyekkel kapcsolatban a kiadási résszel foglalkoztunk már, tervezi a hivatal, hogy a bevételi résszel is foglalkozni fog? Például a hókotrásra évente többet kell költeni, mintha saját erőből a NATÜ oldaná meg, egy arra alkalmas gép beszerzésével.

**Tegzes Endre:** A Pénzügyi bizottság a hókotrás kérdését már megvizsgálta, mérlegelte a lehetőségeket, számos körülményt figyelembe kellene venni a váltás esetén. A váltás két éven belül nem lehetséges.

**Papp István jegyző:** Az elmúlt testületi üléseken is szóba került ez a probléma, kapott is több kritikát a hivatal, hogy sok a kintlévőség. Valóban sok a kintlévőség, de a gazdasági vezetővel konzultáltam, és azt az információt adta, hogy mindent megtesznek a beszedés érdekében. Megvizsgáltam a kintlévőségek összetételét. Egy nagy értékű ingatlan, több anonim, vagy megszűnt cég van, amelyből nem számíthatunk bevételre, ez kb. 10 %, azonban a jelentős rész behajtható, s mindent megteszünk ennek érdekében. Minden kedvezményt igyekszünk megadni az adózóknak, ami a behajtást segíti, pl. részletfizetési kedvezményt. Feszes adómorál kell, tudatos méltányosságot gyakorolva.

**Borók György**: Egyetértek azzal, hogy bizonyos kedvezmények fontosak, a kiküldött felszólítás segít az adóügyek rendezésében, azonban a fizetési morál romlott, és véleményem szerint a behajtással nem a hivatalnak kell bajlódnia. Emellett tudomásom szerint egy büntetőper is zajlik.

**Papp István jegyző**: A büntetőperrel kapcsolatban szeretnénk információt kapni.

**Dr. Lovas András:** A vádemelés már megtörtént, szükséges lenne lépéseket tenni. A bírósági eljárás megkezdődött, polgári jogi igény bejelentésére lenne szükség. A legutóbbi bejelentés nem joghatályos, mert azt a nyomozás alatt tették meg. Most ismét meg kellene tenni ezt a lépést.

**Bánóczi Margit elnök:** Köszönöm, akkor kérjük Jegyző urat és Polgármester asszonyt, hogy a szükséges jogi lépéseket tegyék meg, és erről majd tájékoztassák a Képviselő-testületet. Amennyiben több kérdés, felvetés nincs, szavazásra teszem fel a határozati javaslatot, aki így elfogadásra javasolja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**6/2015. (III. 18.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek a Nagykovácsi Polgármesteri Hivatal 2014. évi tevékenységéről szóló beszámolót az előterjesztés szerinti tartalommal a határozati javaslat szerint.

**Határidő:** azonnal

**Felelős**: ÜB elnöke

**3 napirendi pont:**

**Az Ügyrendi, összeférhetetlenségi, jogi és külső kapcsolatok bizottság ügyrendjének elfogadása**

**Bánóczi Margit elnök**: Írásbeli észrevétel nem érkezett. Átadom a szót az előadónak.

**Dr. Németh Zsanett aljegyző:** *Röviden ismertette az előterjesztést.*

**Bánóczi Margit elnök**: Kérdés felvetés, van-e? Nincs. Szavazásra teszem fel a határozati javaslatot, aki így elfogadja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**7/2015. (III. 18.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy elfogadja a bizottság melléklet szerinti ügyrendjét.

**Határidő:** azonnal

**Felelős**: ÜB elnöke

**4. napirendi pont:**

**Egyebek**

**Bánóczi Margit elnök:** Van-e valakinek észrevétele, hozzászólása.

**Dr. Borók György:** A testületi ülésen napirendre kerül a Nagykovácsi Teniszcentrum kialakításáról szóló előterjesztés. Tájékoztatást szeretnék kérni arról, hogy ez milyen konstrukcióban történik?

**Kiszelné Mohos Katalin polgármester:** A Pénzügyi Bizottság már tárgyalta ezt az előterjesztést. Arról van szó, hogy két nagykovácsi vállalkozó „Nagykovácsi Teniszcentrum” kialakításának ötletével keresett fel bennünket. A Teniszcentrum keretén belül kialakításra kerülne egy teniszpálya, valamint egy olyan pálya is, amely a tenisz mellett más sporttevékenység végzésére is alkalmas lenne.

A Teniszcentrumot az ötletgazda saját beruházásban kívánja megvalósítani oly módon, hogy Nagykovácsi Nagyközség Önkormányzatától területet szeretne igényelni a centrum kivitelezésére. A terület rendelkezésre bocsátásának ellentételezéseként az elkészült centrum pályáit a Nagykovácsi Általános Iskola tanulói a mindennap kötelezően tartandó testnevelésórák keretein belül használnák, naponta 10-16 óráig. Hozzátenném, hogy olyan terület kerül hasznosításra, amely másra egyébként sem hasznosítható. Kb. 2000 m² területről van szó.

**Dr. Borók György:** Azon is érdemes elgondolkodni, hogy mi történik abban az esetben, ha a vállalkozó beruházása nem térül meg.

**Kiszelné Mohos Katalin polgármester:** Természetesen ezt is a szerződésben kell szabályozni.

**Dr. Borók György:** A nemzeti labdarúgás-fejlesztési projektbe szeretnénk-e bevonni Nagykovácsit, mert ha igen, meg kell tenni a szükséges lépéseket.

**Kiszelné Mohos Katalin polgármester:** Nagy labdarúgó pálya építéséhez nincs Nagykovácsiban megfelelő terület, azonban kis pálya építésére nagy örömmel pályázna Nagykovácsi, mert nagy szükség lenne rá.

**Bánóczi Margit elnök:** Köszönöm szépen. Van-e egyéb hozzászólás? Nincs. Az ülést 8:40 órakor bezárom.

K.m.f.

Bánóczi Margit Gerely Gábor

elnök tag